Ռասիզմը մարդու հնարած առավել սարսափելի տեսություններից է, որի ծագումը կապում են եվրոպացիների աշխարհագրական հայտնագործությունների դարաշրջանի հետ: Գաղութացման քաղաքականությունն արդարացնելու համար, որը հաճախ ուղեկցվել է տեղի բնակիչների ոչնչացմամբ կամ ստրկացմամբ, ձեւավորվել են որոշ ժողովուրդների անլիարժեքության մասին տեսություններ: Ռասիստական տեսությունները շահեկան էին «ստորին» խմբերի շահագործումից շահույթ ստանալու համար եւ ամրագրվում էին համապատասխան օրենքներում, օրինակ` միջռասայական ամուսնությունների արգելքը: